ປະທານາທິບໍດີທຣໍາ ປະຕິເສດວ່າ ບໍ່ມີການໂຈະ ການສົ່ງອຸບປະກອນປ້ອງກັນ ໄປຕ່າງປະເທດ
ປະທານາທິບຊດີດໍໂນລ ທຣຳ ກ່າວວ່າ ຈີນໄດ້ສົ່ງເຄື່ອງຂອງຈຳນວນນຶ່ງ ມາໃຫ້ພວກເຮົາ ຣັດເຊຍ ກໍໄດ້ສົ່ງເຄືີ່ອງ ໃຊ້ຕ່າງໆ ເຕັມເຮືອບິນ ມາໃຫ້ພວກເຮົາ ອຸບປະກອນການແພດ ຊຶ່ງເປັນເລື້ອງທີ່ດີຫຼາຍ. 
ປະທານາທິບໍດີສະຫະລັດ ທ່ານດໍໂນລ ທຣຳໄດ້ປະຕິເສດວ່າ ບໍ່ໄດ້ມີການປະກາດໂຈະ ການສົ່ງອຸບປະກອນປ້ອງກັນສ່ວນບຸກຄົນ ເຊັ່ນໜ້າກາກ ແລະເສື້ອ ຄຸມໄປຊ່ວຍປະເທດ ອື່ນໆ ຕາມທີ່ໄດ້ມີການລາຍງານໂດຍໂປລີຕີໂກ ປະທານາທິບໍດີທຣຳ ກ່າວໃນລະຫວ່າງການຖະແຫຼງຂ່າວຂອງທຳນຽບຂາວໃນວັນພຸດ ຜ່ານມານີ້ ກ່ຽວກັບການລະບາດຂອງໄວຣັສໂຄໂຣນາວ່າ ແມ່ນຫຍັງກໍຕາມທີ່ ພວກເຮົາ ມີແມ່ນຫຍັງກໍຕາມທີ່ພວກເຮົາໄດ້ໃຫ້ຄວາມໝັ້ນໝາຍ ພວກເຮົາຈະກະທຳ ປະທານາ ທິບໍດີທຣຳ ກ່າວຕື່ມວ່າ ແຕ່ພວກເຮົາກໍມີຄວາມຕ້ອງການສຳລັບພວກເຮົາເອງ ດັ່ງນັ້ນ ພວກເຮົາຈຶ່ງໄດ້ເອົາໃຈໃສ່ໃນເລື້ອງນີ້ຫຼາຍ ຈົນກວ່າພວກເຮົາແກ້ໄຂໄດ້ ດ້ວຍເຫດນີ້ ຈຶ່ງເປັນເປັນທີ່ຈະແຈ້ງວ່າ ພວກເຮົາຈະບໍ່ໃຫ້ ສົ່ງໄປຫຼາຍໂພດ ລັດຖະບານປະທານາທິບໍດີທຣຳ ໄດ້ຮ້ອງຂໍຕໍ່ປະເທດຕ່າງໆຮວມທັງເກົາຫຼີໃຕ້ ກ່ຽວກັບ ເຄື່ອງກວດ ແລະອຸບປະກອນການແພດ ໃນວັນພຸດຜ່ານມານີ້ ເຈົ້າໜ້າ ທີ່ກະຊວງການ ຕ່າງປະເທດເກົາຫຼີໃຕ້ຄົນນຶ່ງໃຫ້ການຢືນຢັນວ່າ ສະຫະລັດແມ່ນ ນຶ່ງໃນຈຳນວນ 121 ປະເທດ ທີ່ໄດ້ຮ້ອງຂໍການຊ່ວຍເຫຼືອ ກ່ຽວກັບເລື້ອງເຄື່ອງ ກວດໄວຣັສໂຄໂຣນາ ສະຫະລັດໄດ້ຮັບທັງໂດຍຜ່ານການຊື້ແລະການບໍລິຈາກ ເຄື່ອງໃຊ້ຈາກຫຼາຍໆປະເທດ ຮວມທັງຈີນແລະຣັດເຊຍ ທ່ານທຣຳກ່າວໃນມື້ວັນຈັນແລ້ວນີ້ວ່າ ຈີນໄດ້ສົ່ງເຄື່ອງຂອງຈຳນວນນຶ່ງມາໃຫ້ ພວກເຮົາ ນັ້ນແມ່ນເປັນສິ່ງທີ່ດີຫຼາຍ ຣັດເຊຍກໍໄດ້ສົ່ງເຄືີ່ອງໃຊ້ຕ່າງໆເຕັມເຮືອ ບິນມາໃຫ້ພວກເຮົາ ອຸບປະກອນການແພດ ຊຶ່ງເປັນເລື້ອງທີ່ດີຫຼາຍ ໃນມື້ວັນພຸດຜ່ານມານີ້ ກະຊວງການຕ່າງປະເທດສະຫະລັດ ກໍໄດ້ອອກຖະແຫຼງ ການ ສະບັບນຶ່ງ ໃຫ້ການຢືນຢັນ ກ່ຽວກັບການສົ່ງສິ່ງຂອງເຫຼົ່ານີ້ມາໃຫ້ ຖະແຫຼງການກ່າວວ່າ ຫລັງຈາກໄດ້ມີການໂທລະສັບໂອ້ລົມກັນລະຫວ່າງປະທາ ນາທິ ບໍດີ ທຣຳ ແລະປະທານາທິບໍດີປູຕິນ ເມື່ອວັນທີ 30 ມີນາຜ່ານມາ ສະຫະ ລັດໄດ້ຕົກລົງຊື້ ອຸບປະກອນການແພດ ທີ່ຈຳເປັນ ຮວມທັງເຄື່ອງຊ່ວຍຫາຍໃຈ ແລະອຸບປະກອນປ້ອງ ກັນສ່ວນບຸກຄົນ ຈາກປະເທດຣັດເຊຍ ຊຶຶ່ງໄດ້ມີການມອບ ໃຫ້ແກ່ອົງການຟີມາ (FEMA) ເມື່ອວັນທີ 1 ເມສາ ທີ່ນະຄອນນິວຢອກ ພວກເຈົ້າໜ້າທີ່ການແພດຂອງສະຫະລັດ ແມ່ນຕ້ອງການອຸບປະກອນການແພດ ເປັນ ທີ່ສຸດ ໂດຍສະເພາະເຄື່ອງຊ່ວຍຫາຍໃຈແລະອຸບປະກອນປ້ອງກັນສ່ວນບຸກຄົນ ຫຼື PPE